yé yajñe dhúvanaṃ tanváte náva kŕ̥tvaḥ páriyanti náva vaí prāṇā́ḥ prāṇā́nevā̀tmándadhate naìbhyaḥ prāṇā ápakrāmantyā̀hámajāni garbhadhamā tvámajāsi garbhadhamíti prajā vaí paśávo gárbhaḥ prajā́mevá paśū́nātmándhatte tā́ ubhaú catúraḥ padáḥ samprásārayāvéti mithunasyā́varuddhyai svargé loke prórṇuvāthāmítyeṣa vaí svargó loko yátra paśúṃ saṃjñapáyanti tásmādevámāha vŕ̥ṣā vājī́ retodhā réto dadhātvíti mithunásyaivā́varuddhyai